આ હરણની પ્રજાતિ માત્ર મણીપુર રાજ્યમાં જોવા મળે છે. સ્થાનિક ભાષામાં ‘સાંગાઈ’ તરીકે ઓળખવામાં આવે છે. તેની ચાલવાની ખાસ પ્રકારની સ્ટાઈલને કારણે તેને ‘ડાન્સિંગ ડીયર’ પણ કહેવામાં આવે છે. નર ચાર ફૂટ સુધીની ઉંચાઈના હોય છે જયારે માદા તેનાથી નીચી હોય છે. તેની ચામડીના રંગને કારણે સાંભરને મળતું આવે છે પરંતુ કદાવર નથી. આ હરણની ખાસિયત તેના શીંગડામાં છે જેમાં અણીદાર ‘ફોર્ક’ (જમવા માટેનો કાંટો) જેવાં બે થી દસની સંખ્યામાં પાંખીયા જોવા મળે છે. અત્યંત ખુબસુરત શીંગડા આ હરણની ખાસિયત બની રહે છે. હરણના ભંવામાંથી શિંગડાં નીકળતા હોવાથી ‘બ્રો-એન્ટલડઁ ડીયર’ કહેવામાં આવે છે.